இவரின் ஆசிரியர் மறைஞான சம்பந்தர், அருணந்தி சிவத்தின் மாணவராவார்; அருணந்தி சிவம் மெய்கண்டாரின் மாணவர் ஆவார். இந்நூல் திருக்குறள் போலக் குறள்வெண்பாக்களால் ஆன நூல். ஆனால், 'தத்துவம்' பற்றியது. திருக்குறள் போல ஒவ்வோர் அதிகாரத்திற்கும், பத்துப்பத்துக் குறள்கள் வீதம் மொத்தம் 100 குறள்களைக் கொண்டது. சைவ சித்தாந்தக் கல்வியறிவு பெறவிரும்புவோர் உண்மை விளக்கத்தை அடுத்துக் கற்பது திருவருட்பயன் ஆகிய இந்தநூலே. மெய்கண்ட சந்தானத்தில், மெய்கண்டார், அருணந்தி, மறைஞானசம்பந்தர், உமாபதிசிவம் ஆகிய நால்வரும் சந்தானகுரவர் எனப் போற்றி உரைக்கப்பெறுவர். இவர்களின் வாழ்க்கை வரலாறுகளைச் சந்தனாச்சாரியார் புராண சங்கிரகம் எனும் நூலில் நாம் காணலாம். மேலும் இவர் சிவப்பிரகாசம், நெஞ்சுவிடுதூது, வினாவெண்பா, திருவருட்பயன், சங்கற்ப நிராகரணம், போற்றிப் பஃறொடை எனும் பிற ஆறு தத்துவ நூல்களையும் இயற்றியுள்ளார். இவையே அன்றிக் கோவிற்புராணம், சேக்கிழார் புராணம், திருத்தொண்டர் புராண சாரம், திருப்பதிக்கோவை முதலிய நூல்களையும் இயற்றினார் என்றும் கூறுவர். உமாபதி சிவாசாரியார் அருளிய திருவருட்பயன்- மூலம் திருவருட்பயன்/குறள்:1-100 - அனைத்துக் குறட்பாக்களும் ஒரே பக்கத்தில்.